Bayonne
        
         (by i Frankrike)
Store norske leksikon,Geografi,Verdens geografi,Europa,Frankrikes geografi
Bayonne er en by i Frankrike, Aquitaine, i departementet Pyrénées-Atlantiques, ved sammenløpet av Adour og Nive, 8 kilometer fra Atlanterhavet. Byen har 50 589 innbyggere (2016), med forsteder (inkludert nabobyen Biarritz) 239 605 innbyggere (2016).
Her foregår utskipning av svovel; petrokjemisk og mekanisk industri. Byen er også fiskehavn. Grand Bayonne, på vestbredden av Nive, er omgitt av befestninger fra 1600-tallet. Her finnes blant annet domkirken Sainte-Marie (1200–1500-tallet). I Petit Bayonne, på den andre elvebredden, finnes Château Neuf, arsenalet og baskisk museum.Byen het i oldtiden Lapurdum, hørte i middelalderen til Aquitania og ble fransk i 1451. Les mer i Store norske leksikon Frankrike Frankrikes geografi